Rikunarita-ORG/Wikinium huggingface dataset:
# Sentenio 6

Omes persian jua a xace
La **sentenio ses** es la periodo entre la anios 501 e 600 de la eda comun.

## Avenis

* La academia prima de Asia sude-este: la Academia de Gundexapur, fundida par Re Chosrau 1 de Persia.
* Colonistes/invadores de Er, nomida la scoteses, comensa migra a Caledonia, aora Scotland.
* La moneria Glendalough, en Wicklow, Er, es fundida par San Kevin.
* La moneria a Iona es fundida par San Columba.
* Budisme Zen es introduida a Vietnam de Xina.
* La Jatakas, naras budiste, es traduida a persian par la comanda de Re Chosrau I, la re zoroastrian de Persia.
* 537: La Batalia de Camlann, batalia final de Re Arthur.
* Budisme es introduida a Japan de Baecje, Corea, en 552, contribuinte a la cambias en la eda Asuka.
* Un comensa de la peste bubonal en Constantinopoli e la reste de la Impero Roman.
* Funda de Carantania, la stato prima stable e nondependente de slovenianes e otra slavicas
* La Balgarsces Cutriguri move a la area de Romania moderna.
* Influe Judiste en Acsum.
* Nubia es jeneral cambiada a cristianisme coptica.
* La area de Aargau moderna es prendeda par la Frankes.
* La rena de Funan mori.
* La Mori Negra tra Asia sude-este.
* La Via de Seda vade plu en Europa.
* 589-618: Dinastia Sui de Xina.
* Eres antica comensa.

## Persones importante

* Papa Gregorio 1 (590-604).
* Re Arthur, vinseda par la Anglo-Saxones.
* Imperor Justinian 1, de Bizantio (527-565).
* Re Chosrau 1, re Sasanan de Parsa (531-579).
* Belisarius, la final de la jenerales grande roman.
* Gregorio de Tours (c. 538-594?).
* Beowulf, re de la Geats en la narada Beowulf.
* Jordanes, autor de la Getica.
* Procopio, istoriste de Bizantion.
* Burzoe, saja de Persia.
* Muhammed, profeta de Islam, nase sirca 570.
* Imperesa Suico de Japan.
* Taliesin, poesiste de Cimri.]

## Inventas, descovres e introduis

* Dionisius Exigus, en 525, crea la sistem de Eda Comun (Anno Domini), en cual la ordina de anios comensa sirca la nase de Jesus.
* Trictrac (*nard*) inventada en Parsa par Burzoe.
* Xace veni a Persia de India e es mutada a sua forma moderna.
* La Impero Roman Este oteni la tecnolojia de seda de Xina.

|  |  |
| --- | --- |
| **Sentenios** | model |
| **Milenio du aec**: | Sentenio 20 aec | Sentenio 19 aec | Sentenio 18 aec | Sentenio 17 aec | Sentenio 16 aec | Sentenio 15 aec | Sentenio 14 aec | Sentenio 13 aec | Sentenio 12 aec | Sentenio 11 aec |
| **Milenio prima aec**: | Sentenio 10 aec | Sentenio 9 aec | Sentenio 8 aec | Sentenio 7 aec | Sentenio 6 aec | Sentenio 5 aec | Sentenio 4 aec | Sentenio 3 aec | Sentenio 2 aec | Sentenio 1 aec |
| **Milenio prima ec**: | Sentenio 1 | Sentenio 2 | Sentenio 3 | Sentenio 4 | Sentenio 5 | Sentenio 6 | Sentenio 7 | Sentenio 8 | Sentenio 9 | Sentenio 10 |
| **Milenio du ec**: | Sentenio 11 | Sentenio 12 | Sentenio 13 | Sentenio 14 | Sentenio 15 | Sentenio 16 | Sentenio 17 | Sentenio 18 | Sentenio 19 | Sentenio 20 |
| **Milenio tre ec**: | Sentenio 21 |
# Mihail Gorbatxov

**Mihail GorbatxovMihail Gorbatxov** (rusce: Михаил Горбачев) ia es un politiciste soviet e gidor de partito. El ia nase en 1931.

El ia ocupa postos diversa de la partito de 1968 a 1978. El ia es elejeda como presidente de la Soviet Suprema de la Uni Soviet. En 1991, un colpa de stato ia aveni. La junta colpante ia fura el e sua familia cuando los ia vacanse en Crim. Sua vispresidente Boris Ieltsin ia defia la junta, ma la fini de la Uni Soviet ia aveni.

Gorbatxov ia es la inisior de *perestroica* (rusce per "cambia sosial") e *glasnost* ("abri"). La resulta lojical seguente ia es la cade vera de la sistem comuniste e la Uni Soviet. Con grasias a el, rusces ave oji la direto de oteni pasaportos e de viaja estra la pais. Ance con grasias a el, la Gera Fria ia fini. Per sua laboras per pas, el ia gania en 1990 la Premio Nobel per pas.

Pos la divide de la Uni Soviet, Gorbatxov ia fundi la Organiza Internasional per Rexercas Economial e Political, ance nomida la Funda Gorbatxov, de cual el es la sola gidor.

Un critica forte es ce su sua rena la armada rusce ia mata nonmilitares en 1991 ci ia protesta per la autonomia de Lietuva. Sua rol en esta crise es nonserta.
# Sinonimes

**Sinonimes** es parolas diferente ce ave la mesma sinifia. Elefen atenta no ave sinonimes vera, ma lo ave alga cuasi sinonimes:

|  |  |  |
| --- | --- | --- |
| **elefen** | **engles** | **sinifia** |
| sensa | sense | esperia psicolojial |
| senti | feel | esperia fisiolojial |
| maneja | manage | controla, multe direta, incluinte fisical |
| dirije | direct | controla, plu nondireta, par instruis |
| amada | beloved | un person ci es amada, per esemplo familia. |
| amor | lover | amor es plu ativa |
| nonculpable | innocent in the sense of not guilty | no capas de es culpada |
| nonofendente | inoffensive (an innocent joke) | no causa la ofende de otras |
| virtuos | virtuous, pure, moral, decent | bon moral, pur en spirito |
| nonconosente | innocent in the sense of not being aware | no nota la situa |
| confidos | trusting, naive, gullible, ingenuous | ci ave tro fide, no sofistica |
| premoral | pre-moral, not able to distinguish right from wrong (animals, babies) | no capas de distingui bon de mal, no capas de pensa moral |
| enfantin | child-like, innocent in the sense of being unsophisticated | como un enfante, con poca esperia |
| nonconsensos | unconscious, unaware | no capas de sensa |
| sinsera | sincere, full and honest involvement, seriously committed | capas de promete onesta |
| bonintendente | well-intentioned | con bon desiras per otras |
| inosente | not intending harm | con bon intende, no intende mal |
| atenta | try (to do something) | comensa ata - un stato psicolojial |
| proba | test (to determine the truth) | ata per trova la responde a un demanda |
| sabe | understand, know how to... | comprende como... , pe "me sabe como on coce un ovo" |
| conose | know a fact, an identity | familiar con... , pe "me conose Joan" |
| cuasi | similar in form | simil en forma como... |
| prosima | near, not far | no distante de... |
| asta (spasial) | next to, touching or nearly touching | tanjente o prosima a... |
| asta (tempal) | until, up to a certain time | a prosima de alga ora |
| sirca | around, circling | ensircante |
# Piano

Piano
**Piano** es un strumento musical grande con un caxa de lenio cual enclui un resonador e cordetas de metal cual es colpada par marteles cuando la teclas es depresada.
# Mar Antartica

La **Mar Antartica**, ance nomida la Mar Sude, no es clar separada de otra mares. La Mar Pasifica sude, la Mar Atlantica sude, e la Mar Indian borda la norde de lo, e la continente de Antartica es a sua sude. Car la acuas e ventas de la sude es multe fria, e la acuas e ventas de la norde es tepida, la clima de la Mar Antartica es frecuente estrema turbada.

|  |  |
| --- | --- |
| **La Tera** | **v • d • m** |
| Continentes: | Africa | America Norde | America Sude | Antartica | Asia | Australia | Europa |  |
| Otra areas de tera: | Desertos | Isolas | Montes | Rejiones de Tera |
| Mares: | Mar Artica | Mar Atlantica | Mar Pasifica | Mar Indian | Mar Antartica |
| Otra areas de acua: | Lagos | Rios | Mares, golfos, e stretas |
| Popla: | Nasiones | Sites | Linguas |
# Crustaseo

La **crustaseos** es un tason de artropodos cual inclui langostas, omeros, crabes, gambas, crefises, e siripedes, e multe otras. La tason es parafiletica, e conteni tota animales en la clade Pancrustacea estra la esapodos (insetos). Alga crustaseos es plu prosima relatada a esapodos ca los es a alga otra crustaseos.

La plu de crustaseos es animales de acua, ma algas es teran, otras parasitica, e plu otras es fisada. La grupo ave un arcivo grande de fosiles, a retro a la cambrian, e inclui fosiles vivente como la *Triops cancriformis*, cual ia esiste sin cambia de la periodo triasica.

## Arbor filojenetica

```
└o **Crustaseo**
  ├─o Remipedio gambas sieca
  ├─o Ostracodo gambas semin
  ├─o Sefalocarido gambas de fero de cavalos
  ├─o Maxilopodo
  │ ├─o Mistacocarido mistacorarido
  │ └─o
  │    ├─o Copepodo, siripede
  │    └─o
  │       ├─o Branciuro, piolio de pexes
  │       └─o
  │          ├─o Tecostraco
  │          └─o Tentulocarido
  ├─o Branciopodo, gambetas variosa
  └─o Malacostraco
     ├─o Filocarido
     └─o Eumalacostraco
        ├─o Oplocarido
        └─o Caridoido
           ├─o Sincarido gamba tasmanian
           ├─o Eucarido
           │ ├─o Eufausiaseo cril
           │ └─o
           │    ├─o Amfipodo gamba sin armur
           │    └─o Decapodo omaro, langosta, crabe,
           |         crefis, piolio de arena, e otras
           │
           └─o Peracarido gambas con marsupia
              ├─o Termosbenaseo
              ├─o Lofogastrido
              ├─o Misido
              └─o Isopodo onisco
```

* Dafnia
* Gamba sieca
* Cephalocarida
* Chthamalus stellatus
* Ostracodo
* Gammarus roeseli.
* Heterocarpus ensifer
* Austropotamobius pallipes
* omaro
* Crabe de America sentral
* Crabe de Adriatica
* Crabe blu a mercato
* Crabe fema con ovos sur sua dorso
* Crabe eremitin
* Crabe
# Califia Umaian

La **Califia Umaian** ia es la numero du de la cuatro califias arabi grande instituida pos la mori de Muhammad. Lo ia es gidada par la dinastia Umaian. An si la familia Umaian ia veni de Makka, la capital de la califia ia es Dimashq.

Pos cuando la umaianes ia es suvertida par la Califia de Abasias, los ia vade a Al-Andalus, do los ia institui la Califia de Cordoba, cual ia continua asta 1031.
# Esti

|  |
| --- |
| **Republica de Esti *Eesti Vabariik |
|  |  |
|  |
| **Informa jeneral** |
| Capital: | Tallinn |
| Lingua ofisial: | Esti |
| **Dirije** |
| Governa: | Republica parlamental |
| - Xef de stato: | Presidente Kersti Kaljulaid |
| - Xef de governa: | Ministro xef Jüri Ratas |
| **Otras** |
| Area: | 45,339 km² |
| Popla: | 1.323.824 |
| Densia: | 28 |
| PIB: | 24 363 milion |
| Mone: | Euro |
| Zona de ora: | EET (UTC+2) |
| Numero de telefon: | +372 |
| Interede: | .ee |
|  |

**Esti**, ofisial la Republica de Esti (esti: *Eesti Vabariik*), es un pais en la rejion baltica de Europa norde.

Lo es bordada a la norde par la Golfo Suomi, a la ueste par la Mar Baltica, a la sude par Latvia, e a la este par Lago Peipus e Rusia. Ultra la Mar Baltica on ave Sveria en la ueste e Suomi en la norde. La teritorio de Esti es composada de un tera xef e 2 222 isolas e isoletas en la Mar Baltica, covrente 45 339 km² de tera e acua, e lo es influeda par un clima continental umida.

Esti es abitada de pos 6500 aec; parlores finougrica (la asendentes lingual de estis moderna) ia ariva no plu tarda ca sirca 1800 aec. Pos sentenios de rena deutx, dansce, svensce e rusce, estis ia esperia un velia nasional cual ia culmina con autonomia de la Impero Rusce, prosima a la fini de la Gera Mundal Prima.

En la Gera Mundal Du, Esti ia es ocupada par la Uni Soviet en 1940, par Deutxland Nazi a un anio plu tarda, e denova par la sovietes en 1944. Pos esta, on ia reconstitui lo como la Republica Sosialiste Soviet Esti. En 1988, en la Revolui Cantante, la Soviet Suprema Esti ia publici la Declara de Autonomia Esti en defia de rena soviet, e autonomia ia es restorada a 20 agosto 1991.

Esti es un republica parlamental democrata, divideda en des-sinco contias. Sua capital e site la plu grande es Tallinn. Con 1,3 milion persones, lo es un de la statos membros la min poplada de la Uni European, la Eurozona, OTAN, la Organiza de Coopera e Developa Economial e la Area Schengen.

Estis etnical es un popla finica, cultural prosima liada con sua visina norde, Suomi. La lingua ofisial, esti, es un lingua finougrica cual es prosima relatada a suomi e la linguas de sami, e plu distante a magiar.

La area es sirca 45 226 cilometres cuadrida.

La cuantia de abitores, en la anio 2019, ia es sirca 1.323.824 persones.
# Capel

Un talia traversal de un capel
Un capel de un umana
**Capeles** es filetas de protena cual crese de foliculos en la derma de la pel. Capeles es un marca defininte de mamales. La corpo umana, estra de areas de pel lisa, es covreda en foliculos cual produi capeles delicata (prematur) e capeles densa (matur). La interese comun en capeles es focada a la crese de capeles, la tipos de capeles, e la atende de capeles, ma capeles es ance un biomateria importante xef composada de protena, notable alfa-ceratin.

Disposas a capeles diferente, como stilos e la sutrae de capeles, varia grande tra cultures e periodos istorial, ma es comun usada per indica la credes personal o la rol sosial de un person, como sua eda, seso, o relijio.

Umanas ia developa vestes e otra modos de manteni un temperatur comfortosa, ma la capeles a la testa es xef un fonte de insula de caldia e proteje de radia ultravioleta. La plu de mamales ave capeles supra la plu partes de sua corpo. En ajunta a umanas, elefantes, ipopotamos, rinoseros, setaseos, e alga spesies de porcos e ratas, es marcada par un cuantia peti de capeles. Capeles pote aida en la sensa de moves de aira e la toca par ojetos fisical, e furni consensa de la presente de ectoparasitos. La suprasiles furni un grado de proteje per la oios de susia, sua, e pluve.
# Trinia

La Trinia Santa, depintada par Szymon Czechowicz (1756–1758)
La crede cristian de la **Trinia** (de latina Trinitas) dise ce Dio es un Dio, ma tre persones co-eterna e co-sustantial, pd de un sustantia e aveninte con lunlotra tra eternia. La tre es nomida ipostases: la Padre, la Fio (Jesus Cristo), e la Spirito Santa. La tre persones es distinguida, ma los es de un sustantia, esense, o natur. La natur es cual on es, ma person es ci on es. La crede de la Trinia no es developada en la Atesta Nova. Lo ia es prima formulada entre la cristianes temprana e la padres de la eglesa cuando los ia atenta comprende la relata entre Jesus e Dio en sua documentos santa e tradisiones a ante.

Credes cual difere de trinialisme es nomida nontrinialisme, un categoria cual inclui bitrinialsme (un dio en du persones, o du dios) e monarcisme (relijio) (un dio, sin partes). Monarcisme pote es divideda entre monarcisme modal (un dio revelada en tre modos) e unitarianisme (un dio en un person).